שיגורי רקטות מסיני לעבר אילת ועקבה

לאורך השנים ארגוני טרור אסלאמי לרבות טרור פלסטיני שונים (ובהם חמאס וארגונים הקשורים לאל-קאעדה) שיגרו רקטות מסיני (שבריבונות מצרים) לעבר הערים השכנות אילת שבישראל ועקבה שבירדן. זאת לאור הקלות היחסית של שיגור רקטות ממדברות סיני הסמוכות לגבול. רוב השיגורים הללו מכוונים לאילת, השיגור האחרון לעקבה היה ב-2010 והאחרון לאילת היה ב-2017. בנוסף על האוכלוסייה האזרחית באילת, מטרה משמעותית נוספת באזור היא נמל אילת והאוניות השוכנות בו.

שיגורים בולטים

2005 
בשנת 2005 נורו מספר רקטות קטיושות מתוך ירדן. חלקן פגעו בסמוך לשדה התעופה באילת ושתיים פגעו קרוב מאוד לשתי ספינות של הצי האמריקני שעגנו בעקב. גדודי עבדאללה עזאם לקחו אחריות על השיגורים. אחת הרקטות פגעה בבית חולים צבאי ירדני והרגה חייל ירדני. זו הייתה המתקפה החמורה ביותר על מטרות אמריקאיות בירדן מאז הריגתו של הדיפלומט האמריקאי לורנס פולי ב-2002 בעמאן.

2010 
בשנה זו המודיעין האמריקאי הזהיר מפני גל חדש של התקפות רקטות מתוכננות על עקבה.

 2 באפריל – ולפני עלות השחר נורו שלוש רקטות גראד בקוטר 122 מ"מ מסיני לעבר אילת. רקטה אחת התפוצצה בעקבה והרסה מחסן ריק. שתי הרקטות האחרות נפלו בים סוף. לא דווח על נפגעים. אף ארגון לא לקח אחריות, אך מאוחר יותר נקבע כי חמאס עומד מאחורי המתקפה.

 2 באוגוסט – שוגרו מספר רקטות גראד מתוצרת איראן. כל אחת במשקל  ובטווח של כ-.

שתי רקטות נפלו מול מלון אינטרקונטיננטל בעקבה. חמישה גברים ירדנים שנסעו במונית בקרבת המקום נפצעו ומתוכם אחד קשה. הנהג, סובחי יוסף אלאונה, מת מפצעיו מאוחר יותר באותו היום. הכביש ניזוק ושני כלי רכב נהרסו, אם כי המלון עצמו ניצל מפגיעה. שלוש רקטות נפלו באילת, אחת בבריכת ניקוז בצפון העיר, ללא נפגעים ונזק. רקטה נוספת נפלה ליד מתקן ביטחוני מצרי ליד טאבה, ואחרת נפלה לים סוף. חמאס והג'יהאד האיסלאמי הכחישו כל קשר לפיגועים.

2012 
 4 באפריל – שיגרו מחבלים בסיני שלושה טילי גראד לעבר אילת. התושבים שמעו פיצוצים גדולים, ולמחרת חבלני משטרת ישראל מצאו שרידים של הטיל באתר בנייה. רקטה שנייה נמצאה מחוץ לעיר כמה ימים לאחר מכן. לא דווח על פגיעות גופניות או נזק, אך חלק מהתושבים סבלו מהלם. נכון ל-5 באפריל, אף ארגון טרור לא לקח אחריות. לאחר מכן פרסמה ישראל הצהרה לפיה כל התקפת רקטות מחצי האי סיני תיחשב באחריות חמאס. כמו כן, ישראל אפשרה לכוחות הצבא המצרי להיכנס לסיני בהתאם להסכם השלום בין המדינות.

 16 ביוני – שני פגזי רקטות נמצאו בדרום ישראל, בעקבות דיווחים על פיצוץ באזור בלילה קודם לכן. לא דווח על נפגעים או נזקים באירוע. צה"ל קבע כי נראה שהממצאים הם רקטות מסוג גראד . התגלה כי חמאס ביקש מבדואים מצרים לירות את הרקטות לבקשת האחים המוסלמים.

 15 באוגוסט – שני פיצוצים חזקים הרעידו את אזור אילת. לא דווח על נפגעים או נזקים. יומיים לאחר מכן משטרת ישראל מצאה שרידים של רקטת גראד.

2013 
 17 באפריל – ב-9 בבוקר נורו שלוש רקטות לעבר אילת. אחת הרקטות התפוצצה בחצר בית. לא דווח על פציעות פיזיות או נזק, אך מספר תושבים סבלו מהפרעת לחץ חריפה. כתוצאה מההתקפה נסגר זמנית נמל התעופה אילת. שתי רקטות נחתו גם בעקבה.

 4 ביולי – נורתה ככל הנראה רקטה מסיני לעבר אילת. ישראלים דיווחו ששמעו מספר פיצוצים באזור, ושרידי רקטה נמצאו כחמישה ימים לאחר מכן.

 12 באוגוסט – ארגון הטרור אנצאר בית אל-מקדס, ארגון סלפי המקושר לאל-קאעדה, ירה רקטה לעבר אילת. הרקטה יורטה על ידי כיפת ברזל, שנפרסה קודם לכן באזור. שלושה תושבים לקו בהפרעת לחץ חריפה. לא דווח על פציעות פיזיות או נזק.

2014 
 5 ביולי – שלוש רקטות נורו לעבר אילת. אחת מתוכן פגעה במכונית חונה סמוך לשדה התעופה באילת, וארבעה ישראלים נפצעו.

 24 ביולי – מספר רקטות נורו לעבר אילת. רקטה אחת נורתה על ידי כיפת ברזל ואחת נחתה בשטח פתוח בתוך העיר. לא דווח על נפגעים פיזית, אך כמה ישראלים לקו בהתקפי חרדה.

 31 ביולי – מספר רקטות גראד שוגרו מסיני לעבר אילת. רקטה אחת יורטה על ידי מערכת כיפת ברזל. אזעקה נשמעה ולא דווח על נפגעים או הרוגים. הארגון הסלפי אנסאר בית אל-מקדס לקח אחריות.

2017 
 8 בפברואר – מספר רקטות נורו לעבר אילת מסיני, שלוש מהן יורטו על ידי כיפת ברזל. לא דווח על נפגעים. מחוז סיני של המדינה האסלאמית לקח אחריות לפיגוע.

 20 בפברואר – שתי רקטות שנורו על ידי חמושים מצפון סיני נפלו בדרום ישראל. התקיפה התרחשה יממה לאחר ששלוחה של דאעש טענה שכמה מחבריה נהרגו על ידי מזל"ט ישראלי. לא דווח על נזק או נפגעים.

מדבר כבסיס שיגור לפיגועי רקטות טרור 
לפי הדיווחים, חמאס תיקשר בעבר עם בדואים בסיני ואף כנראה סיפק להם רקטות. לפי טענות אחרות, השליטה הלא-מלאה של מצרים על הבדואים בסיני מאפשרת את גיוס זה. לפי ה"אקונומיסט", חמאס שלח בעבר קבוצה מעזה לסיני על מנת לשגר רקטות. לדברי העיתונאי רונן ברגמן, "ככל שמתרחקים מקהיר, השלטון המרכזי חלש יותר. יש לשלטון זה קשיים גדולים עם הבדואים."

באפריל 2010, 26 חברי חוליית ריגול לכאורה של חזבאללה הורשעו על ידי בית משפט מצרי באשמת תכנון פיגועים באתרי תיירות והברחת נשק מסיני לחמאס שבעזה. התקפות טרור מוקדמות יותר באתרי נופש מצריים בסיני (ובהם שארם א-שייח' ודרום טאבה) מיוחסות לארגוני טרור בינלאומיים (אל-קאעדה לדוגמה), בשיתוף פעולה עם הבדואים בסיני.

הערות שוליים 

אילת: היסטוריה
עקבה
פיגועי טרור בישראל ב-2017
פיגועי טרור בישראל ב-2014
פיגועי טרור בישראל ב-2013
פיגועי טרור בישראל ב-2012
פיגועי טרור בישראל ב-2010
פיגועי טרור בישראל ב-2005
טרור ארטילרי
פיגועי טרור אסלאמי